ইম্ফাল, সেপ্টেম্বর ২৭ : মীতৈ ইরোল ইয়েক লোয়নসিল্লোল অপুনবা লুপ (মীলাল), কংলৈপাক না লেপ্পা লৈতনা মীতৈ ময়েক তাকপী-তম্বীবগী থৌরাং ঙসি ফাওবা পায়খৎতুনা লাক্লিবা অসিগী শরুক অমা ওইান লাক্লিবা অক্টোবর ১০দগী নভেম্বর ১০ ফাওবা থা অমা চুপ্না পাউথোক্কদৌরি।
 হায়রিবা মীতৈ ময়েক তম্বীগদৌরিবা অসি লমদম অসিগী লৈবাক মীয়ামগী অচৌবা থৌগাই পুরিবা লৈবাক মীয়াম্না শকখঙলবা মণিপুর পীপলস পার্টি (এমপিপি) ময়াই লোয়শঙগী থৌবুরেল পুম্নমক মীতৈ ময়েক তমগদৌরি।
 মীলাল হেক শাফোংলকপদগী ঙসি ফাওবদা মণিপুরগী লৈঙাক্কী অমদি মসিগা ইরোয়ননা থৌ পাংলিবা কাংলুপ অমত্তনা ঙসি ফাওবা ঐখোয় ইমালোল হৈতবা খঙদবা য়াদে হায়দুনা অফোংবা চে ইরকপা এমপিপিনা অহানবা হায়বদু ওইবনা এমপিপিগী অহানবা হায়বদু ওইবনা এমপিপিগী হৌজিক হৌজিক লুচিং পুরেল ওইরিবনা থারকপা মীতৈ ময়েক তমজগে হায়রকপবু মীলালনা ঙমখৈ লৈতনা থাগৎপা ফোঙদোরক্লি।
 মসিদা মীলালনসু চাওনা মতেং পাংদুনা মীতৈ ময়েক তম্বীরগনি হায়রি।  মীলালনা লমদম অসিদা লৈরিবা খ্বাই পুম্নমক্না মীতৈ ময়েক তম্নীংবা লৈরবসু মীলালদা পাউ ফাওরক্তুনা মণিপুরী (মীতৈ ময়েক) চাওখৎনবা মীপুম তিংনা হৈমিন্ননবা হোৎনমিন্নসি হায়না অরোয়বদা থম্লক্লি। 